b'\n_START_ARTICLE_\nMabukol na karamdaman ng bato\n_START_PARAGRAPH_\nAng polisistikong karamdaman ng bato, bukul-bukol na sakit ng bato, o mabukol na karamdaman ng bato (PKD o PCKD sa pagdadaglat sa Ingles ng polycystic kidney disease). Kilala rin ito bilang polisistikong sindroma ng bato (mula sa polycystic kidney syndrome) ay isang henetikong sakit o kapansanang sistiko o mabukol ng mga bato. Nagaganap ito sa mga tao at iba pang mga hayop. Katangian ng sakit na ito ang pagkakaroon ng maraming mga bukol sa magkabilang mga bato, kaya\'t tinatawag na "polycystic" o polisistiko ("maraming bukol"). Napakarami ng mga bukol at naglalaman ng pluwidong sanhi ng malakihang pamamaga ng mga bato. Lumilikha ang karamdamang ito ng buwig o kumpol ng mahahapding mga bukol sa bato. Pagkaraan lumalaki o namamaga ang mga bato na kasinlaki ng bolang pangputbol, na hahantong paglaon sa hindi na paggana ng mga bato. Nakapipinsala rin ang karamdamang ito sa atay, pankreas, at \xc2\xa0\xe2\x80\x93 bagaman bihira \xc2\xa0\xe2\x80\x93 maging sa puso at utak. Napagkakaiba ang dalawang pangunahing anyo o uri ng polisistikong karamdaman sa bato sa pamamagitan ng kanilang mga padron o gawi sa pagkakamana.'